Document ID: /roh_data/filtered/fineweb-2-filterrobots_roh.jsonl.gz/21786

Stan Wawrinka ha pers cunter il Franzos Richard Gasquet en trais sets cun 6:2, 6:7 e 4:6. En il segund set ha il Romand gì trais ballas da matsch ch’el n’ha betg pudì trair a niz. En il terz set ha Wawrinka manà cun 3:1, e tuttina èsi reussì a Gasquet da volver la partida.
Per Jil Teichmann è il turnier da WTA-1000 a Guadalajara en il Mexico medemamain a fin suenter l’emprima runda. La Svizra ha pers cunter la Canadaisa Bianca Andreescu cleramain en dus sets cun 2:6 e 4:6. Per Teichmann èsi in’ulteriura schleppa. En ils ultims sis turniers è ella crudada or tschintg giadas en l’emprima runda ed ina giada en la segunda.